**H O T Ă R Â R E**

**privind solicitarea de trecere a imobilului înscris în Cartea funciară nr. 272027**

**Cluj-Napoca din domeniul public al statului în domeniul public al Județului Cluj, precum și trecerea imobilului înscris în Cartea funciară nr. 339269 Cluj-Napoca din domeniul public al Județului Cluj în domeniul public al statului**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr.210 din 9.11.2021 privind solicitarea de trecere a imobilului înscris în Cartea funciară nr. 272027 Cluj-Napoca din domeniul public al statului în domeniul public al Județului Cluj, precum și trecerea imobilului înscris în Cartea funciară nr. 339269 Cluj-Napoca din domeniul public al Județului Cluj în domeniul public al statului, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 33.485/2.11.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 38.243/2.11.2021 şi Avizul cu nr. 33.485 din 18.11.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* adresa Secretariatului General al Guvernului nr. 20 D/663/C.Z./14.09.2021, înregistrată la Consiliul Județean Cluj sub nr. 33485/16.09.2021, prin care se solicită adoptarea unei hotărâri a Consiliului Județean Cluj privind trecerea imobilului situat în Municipiul Cluj-Napoca, str. Traian Vuia nr. 149-151, înscris în Cartea funciară nr. 339269 Cluj-Napoca din domeniul public al județului Cluj în domeniul public al statului în vederea dării în administrarea Ministerului Afacerilor Interne-Unitatea Specială de Aviație Cluj-Napoca;
* Nota Guvernului României nr. 20/20567/T.H.G./31.08.2021 privind transmiterea unei cereri Consiliului Județean Cluj, în scopul adoptării de către acesta a unei hotărâri privind trecerea unui imobil din domeniul public al județului Cluj în domeniul public al statului în vederea dării în administrarea Ministerului Afacerilor Interne-Unitatea Specială de Aviație Cluj-Napoca, aprobată în ședința Guvernului din data de 09.09.2021;
* Hotărârea Consiliului Județean Cluj nr. 141/2020 privind aprobarea indicatorilor tehnico-economici și finanțării multianuale a obiectivului de investiții „Park and Ride” situat în Municipiul Cluj-Napoca str. Traian Vuia nr. 149-151

Luând în considerare dispozițiile:

* art. 182 alin. (4) coroborate cu ale ale art. 136 alin. (2) din Ordonanța de urgență a Guvernului privind Codul administrativ nr. 57/2019, cu modificările și completările ulterioare;
* art. 2, ale art. 58 alin. (1) și (3), ale art.61 alin. (1) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140 și ale art. 142 -156, ale art.215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 108 lit. e), ale art. 173 alin. (1) lit. d) și alin. (5) lit. h), i), l), p), ale art. 285 – 287 și ale art. 292 - 293 din Ordonanța de urgență a Guvernului privind Codul administrativ nr. 57/2019, cu modificările și completările ulterioare;
* art. 554, ale art. 858 – 862 și ale art. 863 lit. f) din Legea privind Codul civil nr. 287/2009, republicată, cu modificările şi completările ulterioare;
* Legii privind calitatea aerului înconjurător nr. 104/2011, cu modificările și completările ulterioare;
* Legii privind evaluarea şi gestionarea zgomotului ambiant nr. 121/2019;
* Legii serviciilor publice de transport persoane în unităţile administrativ-teritoriale nr. 92/2007, cu modificările și completările ulterioare;
* art. 119 - 128 din Legea privind reforma în domeniul sănătății nr. 95/2006, republicată, cu modificările și completările ulterioare;
* Ordonanței de urgență a Guvernului nr. 21/2004 privind Sistemul Naţional de Management al Situaţiilor de Urgenţă, cu modificările și completările ulterioare;
* art. 23 din Ordonanța de urgență a Guvernului nr. 30/2007 privind organizarea şi funcţionarea Ministerului Afacerilor Interne, cu modificările și completările ulterioare;
* Hotărârii Guvernului nr. 87/2018 pentru aprobarea Strategiei privind Cadrul naţional de politică pentru dezvoltarea pieţei în ceea ce priveşte combustibilii alternativi în sectorul transporturilor şi pentru instalarea infrastructurii relevante în România şi înfiinţarea Consiliului interministerial de coordonare pentru dezvoltarea pieţei pentru combustibili alternativi;
* Hotărârii Guvernului nr. 768/2021 pentru desemnarea operatorilor medicali şi a unităţilor sanitare colaboratoare pentru elicopterele aflate în administrarea Inspectoratului General de Aviaţie din subordinea Ministerului Afacerilor Interne
* art. 5 alin. (1) lit. b) și art. 12 - 16 din Anexa la Ordinul Ministerului Afacerilor Interne nr. 30/2015 pentru aprobarea Regulamentului de organizare şi funcţionare a Inspectoratului General de Aviaţie al Ministerului Afacerilor Interne, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1**. **(1)** Se solicită Guvernului trecerea imobilului situat în Municipiul Cluj-Napoca, str. Traian Vuia nr. 149, înscris în Cartea funciară nr. 272027 Cluj-Napoca, având datele de identificare cuprinse în **anexa nr. 1,** din domeniul public al statului în domeniul public al Județului Cluj.

**(2)** Se solicită Guvernului declararea bunului imobilul prevăzut la alin. (1) din bun de interes public national în bun de interes public județean.

**(3)** După preluare, imobilul transmis potrivit alin. (1) se utilizează în scopul realizării unor facilități de tip park&ride și infrastructuri tehnico-edilitare pentru servicii publice de transport persoane în zona de transfer și acces în municipiul Cluj-Napoca, conform Strategiei Integrate de Dezvoltare Urbană pentru Zona Metropolitană Cluj-Napoca.

**(4)** Predarea–primirea imobilului prevăzut la alin. (1) se va face pe bază de protocol și proces verbal de predare-primire încheiat între Consiliul Județean Cluj și Ministerul Afacerilor Interne-Inspectoratul General de Aviație-Unitatea Specială de Aviație, în termen de 60 de zile de la data aprobării hotărârii de guvern de trecere în domniul public al Județului Cluj.

**(5)** Dacă în termen de 10 ani de la data predării imobilului în proprietatea publică a Județului Cluj nu se finalizează investiţiile prevăzut la alin. (3) sau nu se păstrează destinaţia acestuia, imobilul revine în domeniul public al statului, în conformitate cu prevederile legale în vigoare.

**Art. 2. (1)** Se aprobă trecerea imobilului situat în Municipiul Cluj-Napoca, str. Traian Vuia nr. 149 - 151, înscris în Cartea funciară nr. 339269 Cluj-Napoca, având datele de identificare cuprinse în **anexa nr. 2**, din domeniul public al Județului Cluj în domeniul public al statului.

**(2)** După preluare, imobilul transmis potrivit alin. (1) se utilizează în scopul construirii infrastructurii Unității Speciale de Aviație Cluj-Napoca și al desfăşurării activităților aeronautice specifice Unității Speciale de Aviație Cluj-Napoca și Inspectoratului General de Aviație.

**(****3)** Predarea–primirea imobilului prevăzut la alin.(1) se va face pe bază de protocol și proces-verbal de predare-primire, încheiat între Consiliul Județean Cluj și Ministerul Afacerilor Interne-Inspectoratul General de Aviație-Unitatea Specială de Aviație, în termen de 60 de zile de la data aprobării hotărârii de guvern de înscriere în inventarul centralizat al bunurilor din domeniul public al statului și dării în administrare.

**(4)** La data adoptării prezentei hotărâri încetează afectațiunea de bun de interes public județean a imobilului prevăzut la alin.(1).

**(5)** Consiliul Județean Cluj îşi va actualiza în mod corespunzător datele din evidenţa cantitativ-valorică şi de cadastru şi va opera modificările corespunzătoare în anexa nr. 1 la Hotărârea Consiliului Județean Cluj nr. 143/2008 pentru aprobarea inventarului bunurilor din domeniul public al Județului Cluj, cu modificările şi completările ulterioare.

**(6)** În cazul în care nu se respectă destinația imobilului prevăzut la alin. (2), aceasta revine în domeniul public al Județului Cluj, în conformitate cu dispoziţiile legale în vigoare.

**Art. 3.** Anexele nr. 1 - 2 fac parte integrantă din prezenta hotărâre.

**Art. 4.** La data comunicării prezentei hotărâri, se abrogă Hotărârea Consiliului Județean Cluj nr. 278/2018 privind solicitarea de transmitere a unui imobil din domeniul public al statului și din administrarea Ministerului Afacerilor Interne în domeniul public al Județului Cluj.

**Art. 5.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcția Juridică.

**Art. 6.** Prezenta hotărâre se comunică Direcţiei Juridice; Regiei Autonome ”Aeroportul Internațional ”Avram Iancu” Cluj; Ministerul Afacerilor Interne; Inspectoratului General de Aviație; Unității Speciale de Aviație Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin Tișe Simona Gaci**

**Nr. 203 din 25 noiembrie 2021**

*Prezenta hotărâre a fost adoptată cu 37 de voturi “pentru”, fiind astfel respectate prevederile legale privind majoritatea de voturi necesară.*